Title: คำสั่งหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ที่ 10/2549 เรื่อง การจัดส่วนงาน และการแบ่งมอบหน้าที่ความรับผิดชอบ เพิ่มเติม

คำสั่งหัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข
ที่ ๑๐/๒๕๔๙
เรื่อง การจัดส่วนงาน
และการแบ่งมอบหน้าที่ความรับผิดชอบ เพิ่มเติม[๑]

ตามที่ได้มีคำสั่งหัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข ที่ ๗/๒๕๔๙ เรื่อง การจัดส่วนงาน และการแบ่งมอบหน้าที่ความรับผิดชอบนั้น
เพื่อให้การบริหารงานของคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
เป็นไปด้วยความเรียบร้อย จึงกำหนดผู้รับผิดชอบ และการจัดส่วนงานฝ่ายกิจการพิเศษเพิ่มเติมดังนี้

๑.
พลเอก โสภณ ศีลพิพัฒน์ เสนาธิการทหารบก เป็น เลขาธิการฝ่ายกิจการพิเศษคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข (ลธ.ฝศ.คปค.) มีหน้าที่อำนวยการ ประสานงาน ให้เป็นไปตามคำสั่งของคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข

๒.
การจัดส่วนงาน ประกอบด้วย
๒.๑
ชุดทำงานด้านนโยบาย มีหน้าที่ประสานงาน จัดทำแถลงการณ์ คำสั่ง ประกาศ
หรือเอกสารอื่นใดตามที่ได้รับมอบหมาย
๒.๒
ส่วนปฏิบัติการ ประกอบด้วย ศูนย์ปฏิบัติการกระทรวงกลาโหม ศูนย์อำนวยการร่วมกองบัญชาการทหารสูงสุด
ศูนย์ปฏิบัติการกองทัพบก ศูนย์ปฏิบัติการกองทัพเรือ ศูนย์ปฏิบัติการกองทัพอากาศ และศูนย์ปฏิบัติการสำนักงานตำรวจแห่งชาติ
มีหน้าที่ อำนวยการ ประสานงาน กำกับดูแล ให้เป็นไปตามคำสั่งของเลขาธิการฝ่ายกิจการพิเศษคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข  ทั้งนี้
ให้ศูนย์ปฏิบัติการกองทัพบก เป็นหน่วยประสานการปฏิบัติของส่วนปฏิบัติการ

สั่ง ณ วันที่
๒๑ กันยายน พุทธศักราช ๒๕๔๙
พลเอก สนธิ
 บุญยรัตกลิน
หัวหน้าคณะปฏิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข

[เอกสารแนบท้าย]

๑.
แผนผังการจัดส่วนงาน และการแบ่งมอบหน้าที่ความรับผิดชอบเพิ่มเติมของฝ่ายกิจการพิเศษ
คปค.

(ดูข้อมูลจากภาพกฎหมาย)

นันทนา/ผู้จัดทำ
๑๑  ตุลาคม  ๒๕๔๙

ศรินรัตน์/ปรับปรุง
๒๖ มิถุนายน
๒๕๖๓

อรญา/ตรวจ
๘ กรกฎาคม ๒๕๖๓

[๑] ราชกิจจานุเบกษา
เล่ม ๑๒๓/ตอนที่ ๑๐๖ ก/หน้า ๘/๔ ตุลาคม ๒๕๔๙